paragraph_text: Naslijedivši tradiciju naivnih slikara slikanja na staklu, prvu izložbu imao je već kao devetnaestogodišnjak, 1954. godine u Koprivnici, zajedno sa slikarima seljacima Gažijem, Filipovićem i Večenajem. Prvu samostalnu izložbu imao je 1961. godine u Galeriji primitivne umjetnosti u Zagrebu. Do danas je izlagao na tristotinjak skupnih i stotinjak samostalnih izložbi diljem svijeta.